recursal/SuperWikiNEXT-32B huggingface dataset:
| Medaljeoversikt |
| --- |
| Konkurrerte for Nederlands flagg Nederland |
| Snøbrett |
| Vinter-OL for ungdom |
| Sølv | Lausanne 2020 |  Slopestyle |
| Bronse | Lausanne 2020 |  Big Air |

**Melissa Peperkamp** (født 24. april 2004 i Utrecht) er en snøbrettkjører fra Nederland. Hun deltok i slopestyle under Vinter-OL 2022 i Beijing, der hun kom på 13.-plass. Hun fikk sølv i slopestyle og bronse i big air under Vinter-OL for ungdom 2020.

Idrettskarriere
---------------

Peperkamp debuterte i Europacupen i snøbrett 2017/18, med en fjerdeplass, og hun kom på åttendeplass i slopestyle totalt i europacupen denne sesongen. Neste sesong vant hun to av slopestylerennene i Europacupen i snøbrett 2017/18, og kom på tredjeplass i slopestylecupen.

Under Junior-VM i snøbrett 2019 kom hun på sjuendeplass i slopestyle og åttendeplass i big air, og hun deltok i Vinter-OL for ungdom 2020 i Lausanne, der hun fikk sølv i slopestyle og bronse i big air. Hun deltok i VM i freestyle og snøbrett 2021, og kom der på tiendeplass i slopestyle og ellevteplass i big air.

Hun kom på 41.-plass sammenlagt i verdenscupen i 2019/20 og 15.-plass i verdenscupen 2020/21.

Under Vinter-OL 2022 kom hun på 13.-plass i slopestyle, som eneste deltaker fra Nederland.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]
2. 1 2  Olympics.com - *Melissa Peperkamp* Arkivert 7. februar 2022 hos Wayback Machine. besøkt 7. februar 2022.
3. ↑  FIS - *Cup standings - Europa cup -* Slopestyle 2018, besøkt 7. februar 2022.
4. ↑  FIS - *Cup standings - Europa cup -* Slopestyle 2019, besøkt 7. februar 2022.
5. ↑  FIS - *Melissa Peperkamp - Results*, besøkt 7. februar 2022.

Eksterne lenker
---------------

* (en) Melissa Peperkamp – Olympics.com Rediger på Wikidata

* (en) Melissa Peperkamp – Olympedia Rediger på Wikidata

* (en) Melissa Peperkamp – FIS (snøbrett) Rediger på Wikidata

* (nl) Melissa Peperkamp – TeamNL.org Rediger på Wikidata

* (en) Melissa Peperkamp – TheSports.org Rediger på Wikidata
***One Touch of Nature*** er en amerikansk stum kort dramafilm fra 1909, regissert av D. W. Griffith. Det er ukjent om det eksisterer en kopi av filmen, eller om den har gått tapt.

Handling
--------

Politimannen John Murray er far til en liten jente, og lever i et lykkelig ekteskap. Så dør datteren, og tapet driver Murrays kone fra forstanden. Hun bruker all sin tid på å stelle med datterens dukker og kosedyr. 

Parallelt viser filmen et siciliansk par som livnærer seg ved hjelp av tigging og tyveri. De får tak i en liten foreldreløs jente, og tvinger henne til å tigge på gaten for dem. Hvis hun nekter, slår de henne til hun adlyder.

John Murray arresterer det sicilianske paret. Det lille barnet de hadde med seg, tar han med seg hjem. Ved å få omsorgen for en ny, liten pike, gjenvinner hans kone forstanden.

Medvirkende
-----------

* Arthur V. Johnson som John Murray
* Florence Lawrence som Mrs. John Murray
* Marion Leonard som en siciliansk kvinne
* Charles Inslee som den sicilianske kvinnens medhjelper
* Harry Solter som doktor
* Linda Arvidson som sykepleier
* Kate Bruce
* Adele DeGarde
* Gladys Egan
* George Gebhardt som mann ved sceneinngangen
* Jeanie Macpherson
* Gertrude Robinson
* Mack Sennett
* Dorothy West

Referanser
----------

1. 1 2  «One Touch of Nature». *Silent Era* **(engelsk)**. Besøkt 25. april 2019.

Eksterne lenker
---------------

(en) *One Touch of Nature* på Internet Movie Database Rediger på Wikidata

* (en) *One Touch of Nature* på American Film Institute Rediger på Wikidata
* (en) *One Touch of Nature* på Silent Era Rediger på Wikidata
**Eyvind Bødtker** (født 5. august 1867 i Trondheim, død 24. november 1932 i Kristiania) var en norsk kjemiker, kjent for sine studier i organisk kjemi og blant annet ha klart å spalte cymen til kumen og toluen, det siste meget giftig og lettantennelig, viktig for å lage sprengstoff.

Han utdannet seg til apoteker med en *ex.phm* i 1887 og studerte kjemi ved Trondhjems Tekniske Læreanstalt under Viggo B. Drewsen og hos Carl Remigius Fesenius i München før han i 1891 mottok doktorgrad fra Leipzig på en avhandling med navnet *Über die Darstellung und Oxydation der Sebacinsäure sowie über einige neue Derivate der Glutarsäure.* Fra 1892 var han amanuensis ved Det Kongelige Frederiks Universitet under Thorstein Hiortdahl (1832–1925) og fra 1918 var han professor ved Kjemisk institutt (UiO) sammen med Heinrich Jacob Goldschmidt (1857–1937). Etter hans død i 1932 overtok Endre Berner (1893–1983) professoratet.

Eyvind var sønn av lege Fredrik Waldemar Bødtker (1824-1901) og Sophie Jenssen (1830-98). Han var bror til teaterkritikeren Sigurd Bødtker (1866–1928) og tremenning til kringkastingsmannen Carl Bødtker (1886–1980).

*Se Bødtker for mer om farsslekta*

Referanser
----------

1. ↑   Store norske leksikon, Store norske leksikon-ID Eyvind\_Bødtker[Hentet fra Wikidata]
2. ↑  Isaksen, Asbjørn (1911). *Professorer, docenter, amanuenser, stipendiater samt øvrige lærere og tjenestemænd 1911: kortfattede biografier med 164 portrætter og et gruppebillede av Det akademiske kollegium*. Kristiania: Gyldendal.
3. ↑  Bjørn Pedersen, (no) Eyvind Bødtker i Store norske leksikon

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Folkeforbundet **·** Historisk befolkningsregister **·** BIBSYS **·** Geni **·** VIAF **·** GND **·** ISNI
 |
**One Nation Party** er et australsk høyrepopulistisk parti som ble grunnlagt i 1997 og stilte til valg for første gang i 1998. Partiet ble startet etter at det liberale parlamentsmedlemmet Pauline Hanson ble vraket på grunn av uttalelser som ble tolket i rasistisk retning. I partiprogrammet kom også dette til syne gjennom en argumentasjon om at det australske samfunnet var i ferd med å bli ødelagt av innflytelsen fra asiatiske innvandrere og landets urbefolkning aboriginene.

Parlamentsvalget i 1998 ble ingen suksess. Hanson ble ikke valgt, men partiet fikk valgt en senator, som satt til 2005. Ved regionalvalget i Queensland i samme år oppnådde imidlertid One Nation Party fikk hele 22,7%, og ble provinsens nest største parti. Interne motsetninger og motstand fra de etablerte partiene svekket imidlertid partiet, og ved valget i Queensland i 2001 oppnådde de bare 8,69%, selv om de på dette tidspunktet hadde blitt et mer landsdekkende parti med representasjon også i delstatsparlamentene i Vest-Australia og New South Wales. Dette skulle imidlertid ikke vare, og i 2004 falt de ut av delstatsparlamentet i Queensland, som siste delstat. I 2005 mistet de statusen som riksdekkende parti, og er i dag kun et parti som eksisterer i Queensland, Western Australia og New South Wales.

Grunnleggeren, Pauline Hanson, ble ekskludert fra partiet i 2002 etter mistanke om valgfusk. Senere stilte hun til valg under andre partinavn, før hun igjen ble partimedlem i 2013, og partileder 2014. Partiet skiftet navn til *Pauline Hanson's One Nation* i 2015.

Referanser
----------

1. ↑  «Pauline Hanson: One Nation party's resurgence after 20 years of controversy» **(engelsk)**. abc.net.au. 11. juli 2016.

Eksterne lenker
---------------

* Offisielt nettsted Rediger på Wikidata

* (en) Pauline Hanson's One Nation – kategori av bilder, video eller lyd på Commons Rediger på Wikidata
* One Nation Party på Twitter Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Melissa Sue Anderson** (født 26. september 1962 i Berkeley i California) er en amerikansk skuespillerinne. Hun spilte rollen som Mary Ingalls i NBC-serien *Huset på prærien* som hun var med i fra 1974 til 1983. Hun vant en Emmy Award for sin opptreden i *Hvilken mor er min?* fra 1979. En av hennes mer nylige opptredener er blant annet som *First Lady Megan Hollister* i TV mini-serien *10.5: Apocalypse fra 2006*. 

Melissa Sue Anderson fikk rollen i TV-serien Huset på prærien i en alder av elleve år og hun vant foran hundrevis av andre konkurrenter. Hun forlot serien i 1982. Hun fortsatte som skuespiller i flere andre TV-serier blant annet i *The Equalizer*, *Alfred Hitchcock presenterer* og Jessica Fletcher. Hennes siste skuespillerrolle per 1. januar 2010 er TV-miniserien Marco Polo fra 2007.

Melissa Sue Anderson ble tildelt en stjerne på Hollywood Walk of Fame for sitt arbeid som skuespiller. I 1998 ble hun opptatt i den vestlige versjonen av *Hall of Fame ved National Cowboy & Western Heritage Museum* som ligger i Oklahoma. Hun er gift med Michael Sloan og de har de to barna Piper (født i 1991) og sønnen Griffin (født 1996) sammen.

Eksterne lenker
---------------

* (en) Melissa Sue Anderson på Internet Movie Database Rediger på Wikidata

* (sv) Melissa Sue Anderson i Svensk Filmdatabas Rediger på Wikidata

* (fr) Melissa Sue Anderson på Allociné Rediger på Wikidata

* (en) Melissa Sue Anderson på AllMovie Rediger på Wikidata

* (en) Melissa Sue Anderson hos Turner Classic Movies Rediger på Wikidata

* (en) Melissa Sue Anderson hos Rotten Tomatoes Rediger på Wikidata

* (en) Melissa Sue Anderson hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** BNF **·** BNF (data) **·** BNE
 |
**«One Night»** er en amerikansk sang, skrevet av Dave Bartholemew, Pearl King og Anita Steinman. Den ble popularisert av Elvis Presley.

Sangen fantes på en plate med Smiley Lewis under sin opprinnelige tittel, «One Night of Sin», i 1956.

Presley spilte inn «One Night of Sin» i Paramount Soundstage, Hollywood, 18. januar 1957. Paramount-produsent var Walter Scharf.

Plateselskapet mente at linjen *«One night of sin is what I am now paying for»* var for dristig. Teksten ble så endret til *«One night with you is what I'm now praying for»*.

Presley spilte inn den litt mer stuerene versjonen i Radio Recorders, Studio, Hollywood, 23. februar 1957. «One Night» ble utgitt på en dobbelt A-sidet plate (RCA Victor 20-7410 (78-plate), RCA Victor 47-7410 (single)) med «I Got Stung» 21. oktober 1958. Produsent var Steve Sholes.

Presleys versjon av «One Night of Sin» ble først utgitt noen år etter hans død, på LP-platen, *A Legendary Performer, Vol. 4* (RCA Victor CLP 4848). Den ble utgitt i november 1983.

Andre versjoner
---------------

* Cher fremførte sangen på sin Love Hurts Tour i 1992.
* Big Fat Snake hadde den med på sin konsert-CD med hyllest til gamle rock-klassikere. CD-platen ble utgitt i 2003 og hadde tittelen *One Night Of Sin*.

Norsk versjon
-------------

Tande-P har skrevet en norsk tekst. På norsk bærer den tittelen «En natt med deg». Den ble utgitt på CD-albumet *Fridtjofs helaften* med Øivind Blunck som Fridtjof (Tylden & Co. GTACD 8065) i 1998.

Listeplasseringer
-----------------

| Artist | Liste | Høyeste  plassering | Uker på listen | Dato for listeplassering |
| --- | --- | --- | --- | --- |
| Smiley Lewis | USAs flagg Billboard R&B Singles-listen | # 11 |  | 1956 |
| Elvis Presley | Storbritannias flagg Storbritannia | # 1 | 12 | 24. januar 1959 |
| Elvis Presley | USAs flagg Billboard Country Singles-listen | # 24 |  | 1958 |
| Elvis Presley | USAs flagg Billboard Hot 100-singlelisten | # 4 |  | 1958 |
| Elvis Presley | Storbritannias flagg Storbritannia | # 1 | 6 | 22. januar 2005 |

Referanser
----------

1. ↑  Sessions 1950's[*død lenke*]
2. ↑  One Night by Elvis Presley Songfacts
3. ↑  «Sessions 1950's». Arkivert fra originalen 12. oktober 2008. Besøkt 10. desember 2018.
4. ↑  Elvis Presley Discography 1958
5. ↑  «Sessions 1950's». Arkivert fra originalen 12. oktober 2008. Besøkt 10. desember 2018.
6. ↑  Elvis Presley Discography 1983
7. ↑  Se CD-omslaget
8. ↑  allmusic ((( Smiley Lewis > Charts & Awards > Billboard Singles
9. ↑  Chart Stats - Elvis Presley - One Night/I Got Stung
10. ↑  allmusic ((( Elvis Presley > Charts & Awards > Billboard Singles )))
11. ↑  allmusic ((( Elvis Presley > Charts & Awards > Billboard Singles )))
12. ↑  Chart Stats - Elvis Presley - One Night/I Got Stung {2005}
***One Touch of Sin*** er en amerikansk stumfilm fra 1917, regissert av Richard Stanton.

Handling
--------

Historien handler om eventyrene til Mary Livingston, som blir dypt forelsket i Richard Mallaby - en gambler. Men på grunn av en misforståelse tror Mary at hun har blitt forlatt av elskeren sin når han reiser vestover, og forlater henne og babyen hennes i øst. Så hun reiser selv vestover, og møter snart Watt Tabor i en røff landsby langs grensen. For å forsørge seg selv og barnet sitt blir hun tvunget til å begå tyveri, men dette blir oppdaget.

Tabor, som kjenner til bakgrunnen hennes, tar selv på seg skylden for dette, og gifter seg med henne. Men hun forakter Tabor, fordi hun tror han bare giftet seg med henne som et resultat av et innfall, ikke på grunn av ekte kjærlighet. Så møter hun igjen Richard Mallaby, som straks krever at Tabor gir fra seg kvinnen de begge har blitt glad i - noe Tabor nekter å gå med på.

Men denne avgjørelsen resulterer i en konfrontasjon mellom de to mennene. I mørket og det brusende vannet inni en gruve begynner de snart å slåss. Mallaby mister bevisstheten, men Tabor redder ham - og han lar deretter Mary stå fritt til å velge hvem av mennene hun egentlig foretrekker aller mest.

Skuespillere
------------

* Gladys Brockwell som Mary Livingston
* Jack Standing som Richard Mallaby
* Willard Louis som Watt Tabor
* Sedley Brown som Old Livingston
* Carrie Clark Ward som en enke
* Frankie Lee som lille Billy
* Charles Edler som Rd
* Jack McDonald som Danver

Referanser
----------

1. ↑  ONE TOUCH OF SIN

Eksterne lenker
---------------

* (en) *One Touch of Sin* på Internet Movie Database Rediger på Wikidata

* (en) *One Touch of Sin* på American Film Institute Rediger på Wikidata
Med **taus kunnskap** menes den erfaringsbaserte kunnskap og viten man får i utøvelse av en aktivitet, et fag eller yrke og som ofte ikke lar seg forklare med ord. Slik kunnskap blir det derfor vanskelig å få med i formuleringer i en lærebok eller rutinebeskrivelse. Begrepet ble lansert på engelsk (*tacit knowledge*) i boken *The tacit dimension* av den ungarsk-engelske vitenskapsmannen og filosofen Michael Polanyi i 1966.

Selv om det skrives mange gode lærebøker, vil det alltid være ting som er lettere å bare vise. Den som blir vist, finner sin egen måte å gjøre det på, uten å sette ord på det, og skriver dermed et nytt avsnitt i den tause kunnskapen.

Taus kunnskap kan også beskrives som **erfaringskompetanse**. Denne er vanskelig å videreføre til andre. Eksempler på dette har vi i maskinisten eller mekanikeren som etter lang tids arbeid er i stand til å «høre på lydene» at noe ikke stemmer, og så gå rett på feilen.

Begrepet dukker ofte opp i sammenheng med lønnsoppgjørene for lavtlønnsgrupper med lave formelle kompetansekrav. Siden taus kunnskap er et uttrykk for noe som ikke er beskrevet og dermed vanskelig å verdsette i form av lønn, har det resultert i at det er utarbeidet rutinehåndbøker.

Referanser
----------

1. ↑  Polanyi, Michael. "The Tacit Dimension". First published Doubleday & Co, 1966. Reprinted Peter Smith, Gloucester, Mass, 1983. Chapter 1: "Tacit Knowing".

|  |  |
| --- | --- |
| Oppslagsverk/autoritetsdata | Store norske leksikon **·** GND **·** NKC
 |
**María Ángela Salazar Murillo** (født i 1954 i Tadó i Chocó i Colombia, død 7. august 2020 i Apartadó) var en colombiansk sosial aktivist av afrikansk herkomst, og en av de elleve medlemmer av *Sannhetskommisjonen*, Comisión de la Verdad*.*

Liv og virke
------------

Ángela Salazar studerte *Trabajo Comunitario y Apoyo Social* ved SENA i Urabá og spesialiserte seg ved samme skole i ledelsesutvikling av menneskelige talenter.

Hennes virke fokuserte særlig på å styrke rettighetene til de småskalas banandyrkere i Urabá. Tilknyttet dette var leseopplæring av arbeidernes barn. Hun arbeidet også med demobiliseringen av regionens geriljastyrker og selvforsvarsstyrker, og hjelpe disse gamle motstandere til å slutte opp om fredsprosessen. Hun var medgrunnlegger av *Casa de la Mujer* i Apartadó i 1996, var med i styret for en grasrotsamarbeidsgruppe i Barrio Obrero og for kvinnekomiteen samme sted fra 1996 til 2006.

Hun var også medgrunnlegger av Kvinneforbundet i Apartadó i 2000, av kvinnenettverket i Urabá i 2001, og nasjonal representant fir *Kvinner for Fred*-initiativet (IMP) fra 2001 og medgrunnlegger av de offentlige kvinnenettverk i 2005 og det departamentale organ for ofre av sivilsamfunnet i Antioquia i 2007. Hun var også politisk koordinator for Antioquia for IMP og frivillig medarbeider i Córdoba-Urabá-Dariéns program for utvikling og fred. Hun arbeidet for fred og rettverdighet, dokumenterte 550 saker der for det meste kvinner var blitt ofre for selvforsvarsstyrkene i Urabá, Córdoba og Chocó.

Død
---

Ángela Salazar døde 7. august 2020, i en alder av 66 år, av covid-19.

Referanser
----------

1. ↑   www.eltiempo.com[Hentet fra Wikidata]
2. ↑  «Murió Ángela Salazar, una de las 11 comisionadas de la Verdad». *El Tiempo*. 7. august 2020. Besøkt 8. august 2020.
3. 1 2  «Angela Salazar». *Sweden Abroad* **(spansk)**. Besøkt 26. mars 2018.
4. ↑  «"La verdad es el elemento clave para la reconciliación": De Roux - Elmundo.com». *www.elmundo.com* **(spansk)**. Besøkt 26. mars 2018.
5. ↑  Redacción Paz. «Los encargados de esclarecer los peores crímenes del conflicto». *El Tiempo* **(spansk)**. Besøkt 26. mars 2018.
6. ↑  Falleció por covid-19 la comisionada de la verdad, Ángela Salazar
7. ↑  Falleció comisionada de la verdad Ángela Salazar por covid-19
8. ↑  La comisionada de la verdad Ángela Salazar falleció por COVID-19
**David Michael Brohel** er en forretningsmann fra New York i USA.

Brohel begynte i firmaet Norseland, et datterselskap av TINE, i 1980 og var fra 1991 direktør og styreleder. Han beholdt disse posisjonene inntil han ble pensjonist i 2006. Under Brohels ledelse har Norseland importert og markedsført norske meieriprodukter, i særdeleshet jarlsbergost, på det amerikanske markedet. Brohel har hatt ledende verv i det norsk-amerikanske handelskammeret. Han har arbeidet for å videreutvikle handels- og kulturforbindelsene mellom USA og Norge.

Kong Harald av Norge tildelte 13. februar 2008 Brohel utmerkelsen ridder 1. klasse av Den Kongelige Norske Fortjenstorden for fremme av norske interesser innen handel og kultur i USA.

Referanser
----------

1. ↑  « The Royal Norwegian Order of Merit», Norseland Inc.
2. ↑  «David Brohel ~ Norseland, Incorporated» Arkivert 3. juni 2013 hos Wayback Machine. *Norwegian-American Chamber of Commerce*.
3. ↑  «Utnevnelse til Fortjenstordenen», kongehuset.no, 14. februar 2008.
**Mean Season** var et straight edge hardcore-band fra Orange County, California, USA, som ble startet i 1992. Bandet hentet musikalske impulser fra hardcore, punk og heavy metal, mens tekstene hadde et svært personlig preg.

7" EP-en *Bleed to Me*, som kom på New Age Records i 1992, ga bandet et navn innen den amerikanske hardcore-bevegelsen, et navn som ble større da de året etterpå turnerte i USA sammen med Unbroken. I 1994 dro de på Europa-turné sammen med No For An Answer og spilte blant annet på Blitz i Oslo og UFFA i Trondheim. Kort tid etter turneen kom bandets første og eneste fullengder *Grace*, som var mye mørkere og dystrere enn forgjengeren. De dro også på en ny Europa-turné, dog uten å besøke Norge. 

I 1995 ble vokalist Aaron Kellys første barn født, noe som ga bandet mindre tid sammen. Til slutt førte dette til at de valgte å legge inn årene i stedet for å hente inn en ny vokalist. I forbindelse med at Indecision Records i 2005 ga ut en samle-CD *The Memory and I Still Suffer in Love* spilte bandet imidlertid en serie konserter i USA.

Medlemmer av bandet har også spilt i band som Outspoken, Whirlpool, Against the Wall, Within a Lie, Parades End og The Supression Swing. Flere av medlemmene er i dag å finne i The Twilight Transmission.

Diskografi
----------

*Egne utgivelser*
* *Bleed to Me* (7", 1992)
* *Grace* (CD/LP), 1994)
* *The Memory and I Still Suffer in Love* (samle-CD, 2005)

*Samleplater*
* *It's for Life* (LP/CD, 1992) («Stationary»)
* *The Cold War* (7", 1993) («Bleed to Me» live)
* *Bringing It Back* (7", 1995) («Exit»)
* *Guilty by Association* (LP/CD 1995) («Guess What»)

Medlemmer
---------

* Aaron Kelly – vokalist
* Brian Manry – gitar
* Travis Guichard – gitar
* Jae Hansel – bass (1992–93)
* Mike Vo – trommer (1992–93)
* Colin Buis – bass (1993–96)
* Travis Hunt – trommer (1993–96)
**Underkjeven** (lat. *mandibula*) er den delen av  ansiktsskjelettet som omslutter den underste delen av munnen hos virveldyr. Ved sidene av beina i mellomøret er underkjeven den eneste bevegelige knokkelen i forhold til hodeskallen, og hos de fleste arter bærer underkjeven tenner. Spedbarn har en underkjeve som består av to halvdeler som bare er holdt sammen med brusk og sener foran, men hos voksne mennesker og andre høyere primater er høyre og venstre underkjeve grodd sammen foran til en solid sammenvokst enhet. Hos de fleste andre virveldyr består underkjeven av to mer eller mindre separate halvdeler med varierende grad av bevegelig i symfysen forrest mellom kjevehalvdelene hele livet.

Hos pattedyr består underkjeven av en enkelt knokkel dannet ved forbeining av hudbein, men hos øvrige klasser av virveldyr er bare den tannbærende delen et hudbein, mens kjeveleddet består av andre knokler. Underkjeven er homolog med den nederste halvdelen av den fremre gjellebuen hos kjeveløse fisk.

Underkjeven er en knokkel som utsettes for høy grad av belastning når det spises. Særlig hos planteetere kan underkjeven være en stor og dominerende knokkel i hodeskallen.

Referanser
----------

1. ↑  Fehrenbach, M.J. & Herring, S.W. (2012). *Illustrated anatomy of the head and neck* (4th ed. utg.). St. Louis: Elsevier/Saunders. s. 59. ISBN 1437724191. CS1-vedlikehold: Flere navn: forfatterliste (link)CS1-vedlikehold: Ekstra tekst (link)

|  |  |
| --- | --- |
| Oppslagsverk/autoritetsdata | Store medisinske leksikon **·** GND **·** LCCN **·** BNF **·** BNF (data)
 |
Mot Zams Rauer Kopf (2811 moh) og Zammer Loch ravinen.
**Zams** er en kommune i Oberinntal i distriktet Landeck, delstaten Tirol i Østerrike og ligger i den samme dalbunnen som nabokommunen Landeck.

Under en brann i 1911 brant halvparten av landsbyen og kirka ned, men kirketårnet ble stående. Den nye kirka ble bygget opp 50 meter unna, og det frittstående kirketårnet er stedets viktigste kjennemerke.

Zams ligger i en dalbunn nær Inn og Sanna på grensen av De nordlige kalkalper og Sentral-Alpene. Stedet er fra gammelt av et trafikalt knutepunkt: Her møtes veiene fra Vinschgau, Engadin, Bayern og Bodensjøområdet. 

Nabokommuner er Bach, Fliess, Flirsch, Gramais, Grins, Imst, Kaisers, Landeck, Schönwies, Stanz bei Landeck, Strengen, Wenns

Klimaet preges av den alpine beliggenheten i Inntal. Det er lite nedbør og dalbunnen er beskyttet mot vind slik at stedet har et mildt mikroklima høyden tatt i betraktning.

Mens de fleste andre steder i Landeck er preget av turisme er det i Zams et variert utvalg næringer, som industri, håndverk, handel og andre tjenesteytende næringer. Ca 5% av befolkningen er beskjeftiget i jordbruk, stort sett som bigeskjeft.

Turisme
-------

Venetbanen har åpnet Venetmassivet for vintersport. Om sommeren er Zamst et yndet mål for fjellvandrere og paraglidere. Den mye brukte sykkelruta på romerveien Via Claudia Augusta og den europeiske vandrerveien *E5* fra Oberstdorf til Adria passerer Zams.

Referanser
----------

1. ↑  «Dauersiedlungsraum der Gemeinden Politischen Bezirke und Bundesländer - Gebietsstand 1.1.2018». Statistik Austria. Besøkt 10. mars 2019.
2. ↑  «Einwohnerzahl 1.1.2018 nach Gemeinden mit Status, Gebietsstand 1.1.2018». Statistik Austria. Besøkt 9. mars 2019.

Eksterne lenker
---------------

* Offisielt nettsted Rediger på Wikidata

* (en) Zams – kategori av bilder, video eller lyd på Commons Rediger på Wikidata
* (de) Zams' lokalhistorie
* Webcam på Venetbanen Arkivert 6. november 2008 hos Wayback Machine.

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
**Yuanling** (kinesisk: 沅陵县; pinyin: *Yuánlíng Xiàn*) er et fylke vest i provinsen Hunan i Folkerepublikken Kina. Det ligger i byprefekturet Huaihua.

I 1999 var folketallet på 636 095 innbyggere.

Fylket ligger der elven You munner ut i Yuan Shui.

Kulturminner
------------

Longxingklosteret (*Longxingsi*, 龙兴寺) ble i 1996 oppført på Folkerepublikken Kinas liste over kulturminner.

Samferdsel
----------

Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan, og Chongqing, til den ender opp i Chengdu, hovedstaden i provinsen Sichuan.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Offisielt nettsted Rediger på Wikidata

* (en) Yuanling County – kategori av bilder, video eller lyd på Commons Rediger på Wikidata
* Longxing si[*død lenke*]

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
BK Chicken Tenders
**BK Chicken Tenders** er et måltid av panert og frityrstekt kyllingkjøtt som selges av den amerikanske restaurantkjeden Burger King. Måltidet består av små, tynne biter av kyllingkjøtt (fortrinnsvis fra broilere) som selges i pakker på tre, fire, seks eller åtte biter. Ved lanseringen fantes det også en større, 25-biters variant.

BK Chicken Tenders ble lansert i 1985 for å bøte på en mangel i Burger Kings menyutvalg der konkurrenten McDonald’s tilbød Chicken McNuggets.

Siden 2006 er bitene formet som kroner, men kan bli endret i forbindelse med spesielle markedsføringskampanjer, eksempelvis dinosaurer (*Jurassic Park*) eller stjerner og lyn (*Star Wars Episode III: Sithene tar hevn*).

Referanser
----------

1. ↑  «Remembering Burger King’s chicken tenders as the chain shutters hundreds of stores». *silive* **(engelsk)**. 7. mai 2023. Besøkt 18. juli 2023.
2. ↑  «Discontinued Burger King Items We Need Back In Our Lives». *soyummy.com*. Besøkt 18. juli 2023.
Zamorinen av Calicut på sin trone,nmalt av Veloso Salgado i 1898
Templene i Calicut malt av Henry Salt (1809)
**Samoothiri** (**Zamorin**; Malayalam: സാമൂതിരി, portugisisk: *Samorim*, nederlandsk: *Samorijn*) **av Kozhikode** er arvelig kongelige tittel som ble brukt av de hinduistiske Eradi herskere i det middelalderske riket Kozhikode på Malabar-kysten (dag Kerala). Samoodiriene hersket i nesten seks hundre år, mellom c. 12. og 18. århundre i Kozhikode, en av de viktigste handelsstasjoner i Syd-India.

Den portugisiske oppdager og sjøfareren Vasco da Gama besøkte Kozhikode i 1498 og åpnet sjøveien fra Europa til India.

Hovedsteder
-----------

Eradis hadde sin opprinnelige base på Nediyiruppu (nær dagens Kondotty) og var uten tilgang til havet og ønsket til knytning til det Arabiske Hav. Eradis flyttet senere sin hovedstad til havnen i Kozhikode ("Calicut" i dag), også kalt Thrivikramapuram. Ifølge K. V. Krishna Ayyar, en historiker ble byen Kozhikode grunnlagt på et myrlendt område langs Malabarkysten i det 11. århundre e.Kr. I løpet av den klassiske antikken og Middelalderen ble Kozhikode kalt "Krydderbyen" for sin rolle som den viktigste handelsenter for krydderhandel. navnet Kozhikode er avledet fra Koyil (Slott) og Kota (Fort) i betydningen «Befestet Slott». Andre har kalt byen med forskjellige navn. Arabere kalte den Kalikooth, Tamilene kalte byen Kallikkottai, på kinesisk var det Kalifo. Navnet på de meget berømte hånd-vevde bomullstøyer ble kalt Calico som ble eksportert og er antatt å ha kommet fra Kozhikode.

Andre steder i Samoothiri var Ponnani, Trichur og Cranganore.

Referanser
----------

1. ↑  "Zamorin".
2. ↑  «Lectures 26-27». Purdue University. Arkivert fra originalen 16. juli 2009. Besøkt 23. september 2009.  «Arkivert kopi». Arkivert fra originalen 16. juli 2009. Besøkt 18. august 2016.
3. ↑  K. V. Krishna Iyer, Zamorins of Calicut: From the earliest times to A D 1806/> Zamorins of Calicut: From the earliest times to A D 1806.
Regionen Zamboangahalvøyas beliggenhet.
**Zamboangahalvøya** er en halvøy og en region på Filippinene. Regionen (*region IX*) har 3 219 300 innbyggere (2006) og et areal på 14 810,7 km² og er på øya Mindanao i sørvestre Filippinene. Zamboangahalvøya ligger mellom Morobukten i Sulawesisjøen i sør, og Sulusjøen i sør. Langs halvøyas kyster er mange viker og øyer. Regionen ble frem til 2001 kalt *Vest-Mindanao*.

Halvøya forbindes med de sentrale delene av Mindanao via en smal landremse mellom Panquilbukten og Pagadianbukten. Grensen mellom halvøya og hovedøya markeres (om enn kunstig) av grensen mellom provinsen Zamboanga del Sur i regionen Zamboangahalvøya og provinsen Lanao del Norte i regionen Nord-Mindandao. 

Regionen består av de tre provinsene Zamboanga del Norte, Zamboanga del Sur og Zamboanga Sibugay. Regionen omfatter også byen Isabela på øya Basilan, som valgte å stå utenfor regionen Muslimsk Mindanao selv om den er administrativ hovedstad for provinsen Basilan som er del i nevnte region.

Det finnes fem byer i regionen: Dapitan City, Dipolog City, Isabela, Pagadian City og Zamboanga City. Regionhovedstad er Pagadian City.

I perioden mellom 1975 og 1989 var regionen inndelt i to underregioner, der den ene (*Underregion IX-A*) bestod av Basilan, Sulu og Tawi-Tawi, og den andre (*Underregion IX-B*) av Zamboanga del Norte og Zamboanga del Sur. I denne periode fantes ikke Zamboanga Sibugay.

Blant språk som tales i regionen er chavacano, cebuano, filipino, engelsk og spansk.

| * v
* d
* r
Regioner og provinser i Mindanao på Filippinene |
| --- |
| Zamboangahalvøya | Zamboanga del Norte **·** Zamboanga del Sur **·** Zamboanga Sibugay | Filippinenes flagg |
| Nord-Mindanao | Bukidnon **·** Camiguin **·** Lanao del Norte **·** Misamis Occidental **·** Misamis Oriental |
| Davao Region | Compostela Valley **·** Davao del Norte **·** Davao del Sur **·** Davao Occidental  **·** Davao Oriental |
| Soccsksargen | Cotabato **·** Sarangani **·** South Cotabato **·** Sultan Kudarat |
| Caraga | Agusan del Norte **·** Agusan del Sur **·** Dinagat Islands **·** , Surigao del Norte **·** Surigao del Sur |
| ARMM | Basilan **·** Lanao del Sur **·** Maguindanao **·** Sulu **·** Tawi-Tawi |

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames
 |
***Red Riding*** er en tv-dramatisering av den engelske forfatteren David Peaces bokserie Red Riding Quartet. Bøkene ble gitt ut mellom 1999 og 2002 og består av bøkene *Nineteen Seventy-Four* (1999), *Nineteen Seventy-Seven* (2000), *Nineteen Eighty* (2001) og *Nineteen Eighty-Three* (2002). Handlingen foregår mot et bakteppe av seriemorderdrap, deriblant Yorkshire Ripper-saken, og tar for seg mangefasetterte motiver som korrupsjon og inkluderer flere tilbakevendende personer. Selv om virkelige krimsaker er med i bøkene er historiene fiktive og er mer dramatiserte versjoner av hendelser enn de er beretninger om faktiske hendelser.

Tv-versjonen er laget som tre episoder og ble sendt på Channel 4 med sendestart 5. mars 2009. Serien er produsert av Revolution Films.

Referanser
----------

Eksterne lenker
---------------

* (en) *Red Riding* på AllMovie Rediger på Wikidata

* (en) *Red Riding* på Rotten Tomatoes Rediger på Wikidata

* (en) *Red Riding* på Metacritic Rediger på Wikidata
**Zamperla** er en italiensk produsent av park- og tivoli-attraksjoner som har eksistert siden 1960. Hovedkontoret er lokalisert i Vicenza i Italia, men bedriften har også kontorer i flere andre land. Zamperla er en av de største produsentene av attraksjoner til fornøyelsesparker i verden, og leverer hovedsakelig mindre og portable attraksjoner. Porteføljen inneholder også enkelte berg-og-dal-baner og tøffere tivoliattraksjoner, og selskapet har levert en av verdens største pendelattraksjoner SpinSpider til Tusenfryd. Zamperla har også levert flere andre attraksjoner til norske parker; Små radiobiler, Ballongferden, Dragen og 2012-nyheten Stubbesnurr på Tusenfryd og familiebanen Berg- og dalbane på Lilleputthammer er alle Zamperlas design.

Referanser
----------

1. ↑  zamperla.com - *Kart* Arkivert 24. april 2012 hos Wayback Machine.
2. ↑  Aftenposten.no - *Spinnvilt på Tusenfryd*
3. ↑  rcdb.com -*Berg- og dalbane*

Eksterne lenker
---------------

* Offisielt nettsted Rediger på Wikidata

* (en) Zamperla – kategori av bilder, video eller lyd på Commons Rediger på Wikidata
| Slaget ved Öland (1563) |
| --- |
| Konflikt: Den nordiske syvårskrigen |
| 

|  |  |
| --- | --- |
| Dato | 11. september 1563 |
| Sted | Ölands østre kyst56°44'45,3379"N 17°11'13,6687"Ø |
| Resultat | Uavgjort |

 |
| Stridende parter |
| Sveriges flagg Sverige | Danmarks flagg Danmark-Norge  Lübeck |
| Kommandanter og ledere |
| Jakob BaggeKnut Haraldsson Soop | Frans BildePeder SkramFriedrich Knebel |
| Styrker |
| 18 skip | 27 skip |

| * v
* d
* r
Den nordiske syvårskrigen |
| --- |
| Älvsborg **·** Öland **·** Mared **·** Öland I **·** Öland II **·** Rønneby **·** Rügen **·** Bukow **·** Bornholm **·** Varberg I **·** Axtorna **·** Getaryggen **·** Brobacka **·** Öland III **·** Varberg II **·** Stettin |

**Slaget ved Öland** var et sjøslag under den nordiske syvårskrigen mellom alliansen Danmark-Lübeck og Sverige utenfor den østre kysten til Öland 11. september 1563.

Etter den formelle krigserklæringen mellom Sverige og alliansen Danmark-Lübeck gikk den svenske marinestyrken med 18 skip under kommando av Jakob Bagge og Knut Haraldsson Soop ut for å møte den allierte styrken. Den svenske marinestyrken gjorde en landstigning på Gotland, men gikk ut igjen siden en hadde observert den forente marinestyrken som bestod av 27 danske skip med Peder Skram og 6 fra Lübeck under kommando av Friedrich Knebel. Den 11. september kom marineskipene i strid, og kjempet fram til kvelden. Men begge styrkene hadde uten å miste noen skip lidt sånne skader, at den svenske dro seg tilbake til Älvsnabben og den danske til Öresund for reparasjoner. Den danske underadmiralen Frans Bilde hørte til dem som falt. 

Erik XIV av Sverige var veldig misfornøyd med Jakob Bagges innsats og truet med å føre admiralen *i en fiskekiste* til Stockholm for å svare for sine handlinger. Men noen straff ble det ikke.

Kilder
------

* *Svenska flottans historia*, P O Bäckström
* *Berättelser ur svenska historien*, Tredje bind, nytt revidert opplag. C. G. Starbäck & P O Bäckström.
**Zeek Rewards** var en Ponzi-svindel fra USA som opererte i 2011 og 2012 og som var etablert av Paul Burks.

Zeek Rewards ble etablert som en pyramidebasert forretningsmulighet tilknyttet Zeekler som tilbød mikroauksjoner på nett. Det ble lovet 1,5 % avkastning pr. dag på investeringer, men selskapet hadde ikke nødvendige tillatelser til å tilby investeringer.

Allerede i august 2011 kom de første offisielle advarslene til amerikanske forbrukere mot å investere penger i konseptet, men det var ikke før august 2012 at det amerikanske finanstilsynet (SEC) stengte selskapet. Man antok da at rundt 600 millioner dollar hadde blitt investert i svindelen. Det ble da satt i gang en omfattende prosess for å få inndrevet gevinstene fra dem som hadde tjent penger på svindelen og tilbakeføre dette til ofrene. I begynnelsen av 2015 ble det tatt ut søksmål mot 12 norske borgere som hadde tjent store beløp på Zeek Rewards.

Den kjente MLM-advokaten Gerald Nehra hadde gått god for Zeek Rewards og ble derfor saksøkt for 100 millioner dollar for å tilført svindelen et skinn av lovlighet og dermed bidratt til at den fikk et slikt omfang. Det ble imidlertid inngått forlik der Nehra måtte betale 100.000 dollar og innrømmet at Zeek Rewards var en Ponzi-svindel.

Det tok ikke lang tid før det begynte å dukke opp konkurrerende konsepter til Zeek Rewards. Blant disse var selskapet *Bidify* som ble etablert av nordmannen Frode Jørgensen som tidligere har sonet fengselsstraff for å ha stått bak pyramidespillet PlexPay. Jørgensen deltok selv i Zeek Rewards. I 2013 skiftet selskapet navn til MyCenterBid og i 2015 ble virksomheten stengt.

Referanser
----------

1. ↑  Stenger pyramidespill verdt 3,5 milliarder E24
2. ↑  ZeekRewards scam leaves N.C. town millions poorer USA Today
3. ↑  SEC Shuts Down ZeekRewards, Calling It $600 Million Ponzi Scheme Forbes
4. ↑  Charter-Svein rekrutterte Thomas Seltzer til kjempepyramide Dagbladet
5. ↑  Vil hente norske pyramide-millioner Dagbladet
6. ↑  12 nordmenn saksøkt i USA etter pyramidekollaps Dagbladet
7. ↑  Civil Action No. 3:15-cv-437 United States District Court for the Western District of North Carolina Charlotte Division
8. ↑  Case 3:15-cv-00437-GCM Arkivert 22. desember 2015 hos Wayback Machine. United States District Court for the Western District of North Carolina Charlotte Division
9. ↑  50 millioner kroner vekk i Petterøe-pyramide Dagbladet
**Smaleggbreen** er en 2 km lang og 2 km² stor hjerteformet, dobbelt hengende isbre langt sør på Spitsbergen, Svalbard, i fjellområdet i nordøstlige Sørkapp Land. Breen strekker seg fra fjellene Starostinfjellet (565 m) og Smalegga (550 m) i vest og østover mellom fjellsider til Mendelejevbreen og bukta i Brepollen. Den har betydelige morene-masser liggende oppå breen, som ellers går helt ned til havet hvor den flyter sammen med Mendelejevbreen.

Foto sett fra vest, med Smaleggbreen midt i bildet. Den er lettere grå av morenemasser, og ligger like til høyre (sør) for det tydelige, mørke Starostinfjellet. Den store bukta i øvre billedhalvdel er en arm av Brepollen.  Foto: Erlend Bjørtvedt 
Via høye og bratte fjellpass har breen såvidt forbindelse til Bautabreen og Tsjomjakovbreen i vest.

Breen er oppkalt etter fjellet Smalegga.

Referanser
----------

1. ↑  Smaleggbreen *Stadnamn i norske polarområde*, Norsk polarinstitutt. Besøkt 11. mars 2013

|  |  |
| --- | --- |
| Oppslagsverk/autoritetsdata | GeoNames **·** Norsk polarinstitutt
 |
Kart over de anatolske beyliker
**De anatolske beyliker** (tyrkisk: Anadolu Beylikleri, osmantyrkisk: *Tevâif-i mülûk*, *Beylik*) var små tyrkiske fyrstedømmer, som ble ledet av en bey. Fyrstedømmene ble etablert i Anatolia etter Rum-sultanatets fall på slutten av 1200-tallet. Det osmanske rike overtok senere som dominerende makt.

Historisk bakgrunn
------------------

Seldsjukkene etablerte fra slutten av 1000-tallet den sterkeste stat i Anatolia, Rum-sultanatet. De anatolske fyrstedømmene, betegnet som beyliker eller emirater, oppsto i Anatolia etter dette seldsjukksultanatets fall på slutten av 1200-tallet. I slaget ved Kösedağ i 1243 tapte Rum-sultanatet for mongolene og Rum-seldsjukkene ble vasaller under ilkhanene basert i Persia. I denne situasjonen oppsto det et makttomrom i Anatolia. Forskjellige tyrkiske fyrstedømmer vokste fram, øst for Det bysantinske riket i de sentrale og østlige delene av Anataolia. Blant dynastiene som etablerte seg var osmanene, karamanidene, artukidene, danishmendene, saltukidene og mengujekidene.

Beylik
------

Ordet «beylik» betyr et territorium under ledelse av en bey. Bortsett fra i Anatolia, blir uttrykket brukt om osmanske statlige institusjoner i de stort sett selvstyrte regentskapene ved kysten av dagens Tunisia og Algerie på slutten av 1500-tallet.

Referanser
----------

1. ↑  Emecen, Feridun M.: «Anatolian emirates», i Gábor Ágoston og Bruce Masters (red.): *Encyclopedia of the Ottoman Empire*, New York: Facts On File, 2008, s. 40.
2. ↑  Mohamed Hedi Cherif - Daniel Panzac (1995). *Histoire économique et sociale de l'Empire ottoman et de la Turquie (1326-1960) ISBN 90-6831-799-7* **(fransk)**. Peeters Publishers.

Litteratur
----------

* Mehmet Fuat Köprülü (translated by Gary Leiser) (1992). *The Origins of the Ottoman Empire*. State University of New York Press. ISBN 0-7914-0819-1.  (limited preview)
* Westermann *Großer Atlas zur Weltgeschichte* (tysk)

Eksterne lenker
---------------

* (en) Anatolian beyliks – kategori av bilder, video eller lyd på Commons Rediger på Wikidata
* «Osmanlı Medeniyeti (Ottoman Civilization)» **(tyrkisk)**. Arkivert fra originalen 1. august 2005.
**World Transplant Games** (WTG) er et idrettsmesterskap for mennesker som er organtransplanterte. WTG arrangeres hvert andre år. Det konkurreres i følgende grener: Friidrett, svømming, tennis, bordtennis, badminton, bowling, volleyball, squash og sykling. Ingen konktaktidretter som for eksempel fotball er med, fordi de transplanterte har gått gjennom kirurgi på forskjellige deler av kroppen. Dermed er muskelvev svekket, samt at transplanterte organer tåler støtbelastninger i mindre grad enn vanlige organer.

For å delta må man ha transplantert ett eller flere av følgende organer: Nyre, lever, lunge, hjerte, bukspyttkjertel eller ikke-autolog beinmarg.

Siden 1994 har det også vært arrangert vinter-WTG.

Formål
------

Hovedformålene med mesterskapet er å bidra til økt bevissthet rundt organdonasjon, få flere til å vurdere og skaffe seg et donorkort, og å være et insentiv for å få transplanterte til å mosjonere. Mennesker som har fått nye organer, må for resten av livet bruke immundempende medisiner for å forhindre at kroppen avstøter organet, og disse medisinene har diverse bivirkninger som økt risiko for hjerte- og karsykdommer, samt at de bryter ned muskel- og beinvev.

Historie
--------

Det første WTG ble arrangert i 1978 i Porsmouth, England, med et hundretall deltakere fra Storbritannia, Frankrike, Tyskland, Hellas og USA. WTG på 2000-tallet har hatt godt over 1000 deltakere, antall medlemsnasjoner er nå ca. 70.

Tidligere mesterskap
--------------------

*Sommer-WTG*  

2007 Thailand   

2005 Canada  

2003 Frankrike  

2001 Japan  

1999 Ungarn  

1997 Australia  

1995 Storbritannia  

1993 Canada  

1991 Ungarn  

1989 Singapore  

1987 Østerrike  

1984 Nederland  

1982 Hellas  

1980 USA  

1979 Storbritannia  

1978 Storbritannia

*Vinter-WTG*  

2008 Finland  

2005 Polen  

2004 Italia  

2001 Sveits  

1999 USA  

1996 Frankrike  

1994 Frankrike

Eksterne lenker
---------------

* World Transplant Games Federation
* Sidene for World Transplant Games 2009, som arrangeres i Gold Coast, Australia.
OL-felter på Cromwell Road
**Olympic route network** var nettverket av veier som knyttet sammen arenaene og andre knutepunkter i London, vertsbyen for Sommer-OL 2012. Nettverket skulle forsikre at utøvere, VIPs, dommere og andre skulle komme tidsnok til sine øvelser.

Nettverket ble opprettet av Transport for London (TfL), og mye av dette nettveket inneholdt spesielle «OL-felter» som var merket med de olympiske ringene og som var reservert for bruk av OL-utøvere. Opprettelsen av disse kjørefeltene i midten av juli førte til forvirring fra pendlere, som feilaktig trodde at de olympiske restriksjonene allerede hadde tatt effekt (de skulle tre i kraft 27. juli). A4 opplevd trafikkorker på grunn av sjåfører som unngikk disse, og likeledes på en del av Southampton Row, der de eneste veiene som var tilgjengelig i én retning var de olympiske kjørefeltene og kollektivfeltet.

Den opprinnelige planen var at 80 % av utøverne skulle ha mindre enn 20 minutter transporttid til sin øvelse, og 93% av de mindre enn 30 minutter reisetid.

Referanser
----------

1. ↑  Beard, Matthew (15. november 2011). «Revealed: the road signs that will ban drivers from Olympic lanes». *London Evening Standard*.
2. ↑  Bond, Anthony (16. juli 2012). «The road to nowhere: The most ridiculous example yet of how Olympics lanes are making a farce of driving in London». *Daily Mail*. London. Besøkt 14. august 2012.
3. ↑  «Going for Gold: Transport for London's 2012 Olympic Games» (PDF). House of Commons Transport Committee. 8. mars 2006. Besøkt 15. oktober 2011.
4. ↑  «London plan at-a-glance». *BBC Sport*. 6. juli 2005.

Eksterne lenker
---------------

* Transport for London
**Olympic '64** var et 60-tallsband fra Romania som spilte beat og etnisk rock.

Begynnelsen
-----------

Olympic '64 hadde sine røtter i bandet *Pioneers*, som ble startet i 1961 av elever ved ‹‹Mihai Viteazul››-gymnaset i București og elever fra Den greske skolen. Blant de opprinnelige medlemmene var: Dimitrie William *Piki* Inglessis (gitar), Lukis Viratsonis (gitar), Mihai Teodorescu (klaver), Antheos (kontrabass), Titel Tățulescu (trommer).

I begynnelsen samarbeidet de også med Cornel Guriță som vokalist.

I oktober 1964 opptrådte de for første gang på fjernsyn, og produsent Valeriu Lazarov foreslo at de skulle skifte navn til **Olympic '64**.

 Medlemmener:
1965: Cornel Guriță (vokalist, gitar) / «Picky» Inglessis (solo gitar, vokalist) / Alexandru Preda (gitar) / Dinu Rădescu (bassgitar) / Costin Petrescu (trommer) 

1966: Dorin Liviu Zaharia (vokalist) / Dimitrie «Picky» Inglessis (sologitar) / Mircea Marian (orgel) / Dan Dimitriu (bassgitar, cello) / Costin Petrescu (trommer). Inglessis, Marian og Dimitriu var studenter ved Musikkhøyskolen, Zaharia studerte filosofi, mens Petrescu studerte arkitektur.

Om sommeren pleide de å spille tre måneder ved restauranten Perla i Mamaia, og om vinteren ved baren Mon Jardin i București.

Premier
-------

* Premie for konsertoppføring og rumensk stil (i forbindelse med rockeoperaen «Decameronul focului alb»), CLUB A-festivalen, 1969

Diskografi
----------

* *Cântic de haiduc/Ziua bradului de noapte* (single), Electrecord, 1971

Referanser
----------

1. ↑  Doru Ionescu, *Timpul chitarelor electrice*, Humanitas Educational, București, 2005, s. 77
2. ↑  Radu, Lupașcu (14. juni 2016). *Arta Sunetelor. Antologie* **(rumensk)**. Adenium. ISBN 9786068622699. Arkivert fra originalen 16. januar 2018. Besøkt 11. mars 2017.
3. ↑  Doru Ionescu, *Timpul chitarelor electrice*, Humanitas Educational, București, 2005, s. 80

Bibliografi
-----------

* Doru Ionescu, *Timpul chitarelor electrice*, Humanitas Educational, București, 2005

Se også
-------

* Dorin Liviu Zaharia
**Slaget ved Sainte-Foy**, også kalt **Slaget ved Quebec**, ble utkjempet 28. april 1760 nær den britisk-okkuperte byen Quebec i den franske provinsen Canada under syvårskrigen (kalt den franske og indianske krigen i Nord-Amerika). Det ble en seier for franskmennene under Chevalier de Lévis over den britiske arméen under General Murray. Slaget var langt blodigere enn Slaget ved Abrahamslettene september året før med tap på 833 mann for franskmennene og 1 124 for britene. Det var den siste franske seieren i den franske og indianske krigen.

Britene hadde noe suksess i starten, og fremrykkingen kamuflerte artilleriet deres, mens infanteriet deres satte seg fast i gjørme og snefonner som smeltet nå sent på våren. Slaget ble til en to timer lang nærkamp hvor franskmennene til slutt klarte å få overtaket etter hvert som flere franskmenn kom til og tok den britiske flanken. Murray forsto at han hadde gjort feil og trakk britene tilbake til Quebec uten kanonene, som Lévis så snudde mot byen.

Kilder
------

* Brumwell, Stephen. Redcoats: The British Soldier and War in the Americas, 1755-1763. NY: Cambridge University Press, 2002. ISBN 0-521-80783-2
* Chartrand, Rene (2000). *Canadian Military Heritage*. Casemate Publishing. ISBN 2920718517.

|  |  |
| --- | --- |
| Oppslagsverk/autoritetsdata | GND **·** LCCN
 |
**Differensiering** viser i bioloien til at forskjellige deler av en organisme utvikler seg forskjellig, slik at deler som i utgangspunktet var like ender opp som forskjellige i funksjon eller utseende. Bakgrunnen for differensiering er selektiv uttrykking av gener. Det er to hovedtyper av differensiering: Celledifferensiering og differensiering på høyere nivå.

Innenfor evolusjonsbiologi brukes begrepet ofte om endring av slike kroppsdeler gjennom evolusjon. Ofte vil slike deler være en del av segmentering, slik beina hos leddyr eller gjellebuer hos tidlige virveldyr. En tilsvarende situasjon er der mange like strukturer forekommer sammen, slik som tenner.

Begrepet brukes innenfor embryologien for å beskrive hvordan kroppens celler spesialiserer seg gjennom fosterutviklingen. Det kan også brukes mer generelt om fysiske endringer i større organsystemer, slik som fordøyelsessystemet som ender seg fra en enkel tarm til et komplekst system med forskjellige funksjoner i forskjellige deler.

Referanser
----------

1. ↑  Wagner, G.P. (2014). «The Origin of Homologies». *Homology, genes, and evolutionary innovation*. Princeton: Princeton University Press. s. 129. ISBN 978-0-691-15646-0.
2. ↑  Weller, J.M. (1968). «Evolution of Mammalian Teeth». *Journal of Paleontology*. 42 (2): 268-290. Besøkt 11. desember 2015.
3. ↑  «Chapter 11. Development: Differentiation and Determination». *Fall Syllabus*. KAP Biology Dept Kenyon College. Besøkt 11. desember 2015.
4. ↑  de Santa Barbara, P.; van den Brink, G.R.; Roberts, D.J. (1. juli 2003). «Development and differentiation of the intestinal epithelium». *Cellular and Molecular Life Sciences (CMLS)*. 60 (7): 1322–1332. doi:10.1007/s00018-003-2289-3. Besøkt 11. desember 2015.